31.8.2023 г.
BG
Официален вестник на Европейския съюз
L 214/43
ПРИЛОЖЕНИЕ VIII
Информация, която се предоставя при продажби от разстояние по интернет 1.
Съответният етикет, предоставен от доставчиците в съответствие с член 3, параграф 1, буква ж), се показва чрез визуализиращия механизъм в близост до цената на продукта.
Големината му трябва да е такава, че етикетът да е ясно видим и четим и да е пропорционален на размера, посочен в приложение III.
Етикетът може да бъде визуализиран чрез вложено показване, като в такъв случай изображението, използвано за достигане до етикета, отговаря на спецификациите, определени в точка 2 от настоящото приложение.
Ако се използва вложено показване, етикетът трябва да се появява при първото щракване с мишката, при преминаване на курсора на мишката над него или при разширяването на изображението върху сензорен екран.
2.
Изображението, осигуряващо достъп до етикета в случай на вложено показване, както е посочено на фигура 2, трябва: а) да бъде стрелка с цвета на класа на енергийна ефективност на продукта върху етикета; б) да показва върху стрелката класа на енергийна ефективност на продукта в 100 % бял цвят, с получер шрифт Calibri с кегел, еквивалентен на този, използван за цената; в) да съдържа диапазона от налични класове на енергийна ефективност в 100 % черен цвят; г) да бъде в следния формат, като размерите му са такива, че стрелката да е ясно видима и четлива.
Буквата в стрелката на класа на енергийна ефективност трябва да е разположена в центъра на правоъгълната част на стрелката, с видима рамка със 100 % черен цвят, разположена около стрелката и буквата на класа на енергийна ефективност:
Фигура 2: Цветна лява стрелка, с показан диапазон на класовете на енергийна ефективност 3.
В случай на вложено показване, последователността на изобразяване на етикета трябва да бъде следната: а) изображението, посочено в точка 2 от настоящото приложение, се показва чрез визуализиращия механизъм в близост до цената на продукта; б) изображението трябва да препраща към етикета, определен в приложение III; в) етикетът се показва след щракване с мишката, преминаване на курсора на мишката над него или разширяване на изображението върху сензорен екран; г) етикетът трябва да се показва чрез изскачащо изображение, нов раздел, нова страница или с нов прозорец в съществуващия; д) при увеличаване на изображението на етикета върху сензорни екрани, се прилагат общоприетите правила за увеличение на изображението за сензорни екрани; е) показването на етикета се преустановява посредством избор на „затвори“ или друг стандартен начин за затваряне; ж) алтернативният текст за графичното изображение, който трябва да се извежда при неуспешно визуализиране на етикета, е за класа на енергийна ефективност на продукта с кегел, еквивалентен на този, с който е изписана цената.
4.
Електронният продуктов информационен лист, предоставен от доставчиците в съответствие с член 3, параграф 1, буква з), се показва чрез механизма за визуализиране в близост до цената на продукта.
Размерът на продуктовия информационен лист е такъв, че информацията да бъде ясно видима и четима.
Продуктовият информационен лист може да бъде визуализиран чрез вложено показване или чрез препратка към продуктовата база данни, като в този случай хипервръзката, използвана за достигане до продуктовия информационен лист, трябва ясно и четливо да указва „Продуктов информационен лист“.
Ако се използва вложено показване, продуктовият информационен лист трябва да се появява при първото щракване с мишката, преминаване отгоре с курсора на мишката или разширяване на хипервръзката върху сензорен екран.